title: 2014/7/ЕС: Решение на Съвета от 5 декември 2013 година относно подписването от името на Съюза и временното прилагане на Протокола към Споразумението за партньорство и сътрудничество между Европейските общности и техните държави членки, от една страна, и Грузия, от друга страна, относно Рамково споразумение между Европейския съюз и Грузия за общите принципи на участие на Грузия в програми на Съюза

text:
                  11.1.2014

                  BG

                  Официален вестник на Европейския съюз

                  L 8/1

         РЕШЕНИЕ НА СЪВЕТА
         от 5 декември 2013 година
         относно подписването от името на Съюза и временното прилагане на Протокола към Споразумението за партньорство и сътрудничество между Европейските общности и техните държави членки, от една страна, и Грузия, от друга страна, относно Рамково споразумение между Европейския съюз и Грузия за общите принципи на участие на Грузия в програми на Съюза
         (2014/7/ЕС)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 212 във връзка с член 218, параграф 5 от него,
         като взе предвид предложението на Европейската комисия,
         като има предвид, че:

                     (1)

                     На 18 юни 2007 г. Съветът упълномощи Комисията да договори Протокол към Споразумението за партньорство и сътрудничество между Европейските общности и техните държави членки, от една страна, и Грузия, от друга страна (1) относно Рамково споразумение между Европейския съюз и Грузия за общите принципи на участие на Грузия в програми на Съюза („протокола“).

                     (2)

                     Преговорите приключиха.

                     (3)

                     Целта на протокола е да се определят финансовите и техническите правила, които да дадат възможност на Грузия да участва в някои програми на Съюза. Хоризонталната рамка, създадена с протокола, представлява икономическа, финансова и техническа мярка за сътрудничество, която дава достъп до помощ, по-специално финансова помощ, която се предоставя от Съюза по линия на програмите на Съюза. Тази рамка се прилага само по отношение на тези програми на Съюза, за които в съответните правни актове за създаването им е предвидена възможност за участието на Грузия. Ето защо подписването и временното прилагане на протокола не предполагат упражняване на правомощия по различните секторни политики, провеждани с помощта на програмите, които се упражняват при установяването на програмите.

                     (4)

                     Протоколът следва да се подпише от името на Съюза и да се прилага на временна основа до приключване на процедурите по сключването му,

               ПРИЕ НАСТОЯЩОТО РЕШЕНИЕ:

            Член 1
            Разрешава се подписването от името на Съюза на Протокола към Споразумението за партньорство и сътрудничество между Европейските общности и техните държави членки, от една страна, и Грузия, от друга страна, относно Рамково споразумение между Европейския съюз и Грузия относно общите принципи за участие на Грузия в програми на Съюза („протокола“), при условие на сключването на същия протокол.
            Текстът на протокола е приложен към настоящото решение.

            Член 2
            Председателят на Съвета е оправомощен да посочи лицето(лицата), упълномощено(и) да подпише(ат) протокола от името на Съюза.

            Член 3
            Протоколът се прилага на временна основа от датата на неговото подписване (2) до приключване на процедурите по сключването му.

            Член 4
            Настоящото решение влиза в сила в деня на приемането му.

            Съставено в Брюксел на 5 декември 2013 година.

                  За Съвета

                  Председател

               D. A. BARAKAUSKAS

            (1)  ОВ L 205, 4.8.1999 г., стр. 3.

            (2)  Генералният секретариат на Съвета ще публикува датата на влизане в сила на протокола в Официален вестник на Европейския съюз.


title: 2013/18/ЕС: Решение на Европейския парламент и на Съвета от 12 декември 2012 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2012/005 SE/Ѕааb, подадено от Швеция)

text:
               12.1.2013

               BG

               Официален вестник на Европейския съюз

               L 8/17

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 12 декември 2012 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2012/005 SE/Ѕааb, подадено от Швеция)
   (2013/18/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (3)

               На 25 май 2012 г. Швеция подаде заявление за мобилизиране на средства от ЕФПГ във връзка със съкращения в предприятието Saab Automobile SA, в едно дъщерно предприятие, както и при 16 доставчици, и представи допълнителна информация до 20 август 2012 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 5 454 560 EUR.

               (4)

               С оглед на гореизложеното следва да бъдат мобилизирани средства от ЕФПГ за предоставяне на финансово участие по заявлението, подадено от Швеция,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2012 година се мобилизират средства от Европейския фонд за приспособяване към глобализацията за осигуряване на сумата от 5 454 560 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 12 декември 2012 година.

            За Европейския парламент

            Председател

         M. SCHULZ

            За Съвета

            Председател

         A. D. MAVROYIANNIS

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: Решение на Съвета от 12 декември 2014 година за приемане на позицията на Съвета по проект за Коригиращ бюджет № 8 на Европейския съюз за финансовата 2014 година

text:
               20.12.2014

               BG

               Официален вестник на Европейския съюз

               C 461/20

         РЕШЕНИЕ НА СЪВЕТА
   от 12 декември 2014 година
   за приемане на позицията на Съвета по проект за Коригиращ бюджет № 8 на Европейския съюз за финансовата 2014 година
   (2014/C 461/12)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

               —

               бюджетът на Съюза за финансовата 2014 година беше окончателно приет на 20 ноември 2013 г. (2),

               —

               на 28 ноември 2014 г. Комисията представи предложение, съдържащо проект за Коригиращ бюджет № 8 към общия бюджет за финансовата 2014 година,

               —

               предвид факта, че е необходимо проект за Коригиращ бюджет № 8 към общия бюджет за финансовата 2014 година да бъде приет незабавно, е оправдано да бъдат съкратени, в съответствие с член 3, параграф 3 от Процедурния правилник на Съвета, срокът от осем седмици за информиране на националните парламенти и срокът от десет дни за включването на точката в предварителния дневен ред на Съвета, предвидени в член 4 от Протокол № 1,

         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проект за Коригиращ бюджет № 8 на Европейския съюз за финансовата 2014 година беше приета на 12 декември 2014 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 12 декември 2014 г.

            За Съвета

            Председател

         S. GIANNINI

      (1)  ОВ L 298, 26.10.2012 г., стр. 1.

      (2)  ОВ L 51, 20.2.2014 г., стр. 1, с поправки в ОВ L 111, 15.4.2014 г., стр. 96, в ОВ L 124, 25.4.2014 г., стр. 30 и в ОВ L 322, 7.11.2014 г., стр. 1.


title: 2009/912/ЕС: Решение на Съвета от 1 декември 2009 година за установяване условията за работа на генералния секретар на Съвета на Европейския съюз

text:
               9.12.2009

               BG

               Официален вестник на Европейския съюз

               L 322/38

      РЕШЕНИЕ НА СЪВЕТА

   от 1 декември 2009 година
   за установяване условията за работа на генералния секретар на Съвета на Европейския съюз
   (2009/912/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 243 от него,
   като има предвид, че следва да се установят условията за работа на генералния секретар на Съвета на Европейския съюз,
   ПРИЕ НАСТОЯЩОТО РЕШЕНИЕ:
   Член 1
   Генералният секретар на Съвета на Европейския съюз получава основна заплата, съответстваща на 100 % от заплатата на длъжностно лице на Европейския съюз на степен 16, трета стъпка. Той получава семейни надбавки и други надбавки, предвидени в Правилника за длъжностните лица на Европейския съюз (1).
   Той има право на договорености за възстановяване на разноски и за социална сигурност, установени по аналогия с предвидените в Правилника за длъжностните лица, а член 17 от приложение VII към Правилника за длъжностните лица се прилага за него по аналогия.
   Член 2
   Възнаграждението, посочено в член 1, първа алинея, се умножава по корекционния коефициент, определен от Съвета съгласно членове 64 и 65 от Правилника за длъжностните лица на Европейския съюз, за заетите в Белгия длъжностни лица.
   Член 3
   Генералният секретар на Съвета на Европейския съюз има право на надбавка за квартира, определена в съответствие с член 4 от Регламент (ЕИО, Евратом, ЕОВС) № 2290/77 на Съвета от 18 октомври 1977 г. за определяне на възнагражденията на членовете на Сметната палата (2), и при прекратяване на изпълнението на функциите му на пенсионен режим и временно обезщетение, определени по аналогия с предвидените в същия регламент.
   Член 4
   Регламент (ЕИО, Евратом, ЕОВС) № 260/68 на Съвета от 29 февруари 1968 г. относно определяне на условията и процедурата за прилагане на данъка в полза на Европейските общности (3) се прилага за генералния секретар на Съвета на Европейския съюз.
   Член 5
   Освен в случаите, когато в настоящото решение е посочено друго, за генералния секретар на Съвета на Европейския съюз се прилагат членове 11—14 и член 17 от Протокола за привилегиите и имунитетите на Европейския съюз, както и всички съответни разпоредби от Правилника за длъжностните лица на Европейския съюз, с изключение на член 52 от него.
   Член 6
   Настоящото решение се прилага от 1 декември 2009 г.
   Генералният секретар на Съвета се уведомява за настоящото решение от председателя на Съвета.
   Настоящото решение се публикува в Официален вестник на Европейския съюз.

      Съставено в Брюксел на 1 декември 2009 година.

            За Съвета

            Председател

         B. ASK

      (1)  Регламент (ЕИО, Евратом, ЕОВС) № 259/68 (ОВ L 56, 4.3.1968 г., стр. 1).

      (2)  ОВ L 268, 20.10.1977 г., стр. 1.

      (3)  ОВ L 56, 4.3.1968 г., стр. 8.


title: Решение на Съвета от 24 март 1997 година относно премахването на митата за продуктите на информационните технологии

text:
Важна правна забележка

|

31997D0359

Официален вестник n° L 155 , 12/06/1997 стр. 0001 - 0002 специално чешко издание глава 11 том 26 стр. 3  - 4 специално испанско издание глава 11 том 26 стр. 3  - 4 специално унгарско издание глава 11 том 26 стр. 3  - 4 специално литвийско издание глава 11 том 26 стр. 3  - 4 LV.ES глава 11 том 26 стр. 3  - 4 MT.ES глава 11 том 26 стр. 3  - 4 PL.ES глава 11 том 26 стр. 3  - 4 SK.ES глава 11 том 26 стр. 3  - 4 специално словенско издание глава 11 том 26 стр. 3  - 4

		19970324Решение на Съветаот 24 март 1997 година [1]относно премахването на митата за продуктите на информационните технологии(97/359/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 113 във връзка с член 228, параграф 2, първо изречение от него,като взе предвид предложението на Комисията,като има предвид, че в новата Трансатлантическа програма, приета на срещата на върха между ЕС и САЩ в Мадрид на 13 декември 1995 г., беше решено да се направи опит за сключване на Споразумение по информационните технологии;като има предвид, че след докладите на Комисията относно проучвателните ѝ консултации с трети страни на 16 ноември 1996 г. Съветът реши да започне преговори с трети страни с оглед сключване на Споразумение за информационните технологии;като има предвид, че на 13 декември 1996 г. на първата конференция на Световната търговска организация в Сингапур беше приета Декларация на министрите относно търговията с продукти на информационните технологии; като има предвид, че декларацията установява определени предварителни условия за премахването на митата за продуктите на информационните технологии; като има предвид, че тези предварителни условия са изпълнени;като има предвид, че Декларацията на министрите относно търговията с продукти на информационните технологии, заедно с приложенията и свързаните документи, съставят Споразумението за търговията с продукти на информационните технологии;като има предвид, че Списък СХL на ЕО-СИТ, който изменя съществуващия списък на Общността, трябва да бъде представен в Световната търговска организация;като има предвид, че Споразумението за търговията с продукти на информационните технологии, заедно със съобщението за неговото прилагане, следва да бъдат одобрени от името на Общността,РЕШИ:Член 1Споразумението за търговията с продукти на информационните технологии, заедно със съобщението за прилагането му, се одобряват от името на Общността.Текстовете на споразумението и съобщението са приложени към настоящото решение.Член 2Както се изисква съгласно параграф 4 от приложението към Декларацията на министрите относно търговията с продукти на информационните технологии, Съветът:i) отбелязва, че участници, представляващи приблизително 90 % от световната търговия с продукти на информационните технологии, са нотифицирали своето съгласие; иii) одобрява от името на Общността исканията за постепенно премахване на митата от участниците в СИТ.Член 3Съветът упълномощава Комисията да представи на Световната търговска организация измененията на списъка на Общността, описани в Списък СХL на ЕО-СИТ, съдържащ се в споразумението, приложено към настоящото решение.Член 4Председателят на Съвета, от името на Общността, връчва нотификацията, предвидена в Декларацията на министрите.Член 5Настоящото решение се публикува в Официален вестник на Европейските общности.Съставено в Брюксел на 24 март 1997 година.За СъветаПредседателH. Van Mierlo[1] Консолидираният текст на настоящото решение включва корекции, одобрени от Съвета на 14 май 1997 година.--------------------------------------------------


title: 2008/598/ЕО: Решение на Комисията от 25 юни 2008 година за изменение на Решение 2004/706/ЕО по отношение на списъка на членове на Европейския форум по корпоративно управление

text:
               22.7.2008

               BG

               Официален вестник на Европейския съюз

               L 193/12

      РЕШЕНИЕ НА КОМИСИЯТА

   от 25 юни 2008 година
   за изменение на Решение 2004/706/ЕО по отношение на списъка на членове на Европейския форум по корпоративно управление
   (2008/598/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               С Решение 2004/706/ЕО на Комисията (1) беше създаден Европейският форум по корпоративно управление, което е едно от действията, набелязани в приетия през май 2003 г. (2) План за действие на Комисията относно модернизиране на дружественото право и засилване на корпоративното управление.

               (2)

               Целта на Европейския форум по корпоративно управление е да насърчава установяването и обмена на най-добрите практики, които съществуват в страните-членки, за да гарантира високо качество на корпоративно управление в Европейския съюз и да служи като орган за размисъл, дискусии и консултации на Комисията в областта на корпоративното управление.

               (3)

               През трите години от своето съществуване Европейският форум по корпоративно управление допринесе съществено за дебата в Европейския съюз относно корпоративното управление и взе важно участие в работата на Комисията в тази област.

               (4)

               На 17 октомври 2007 г. изтече тригодишният мандат на настоящия състав на форума. Съгласно член 4 от Решение 2004/706/ЕО, членовете остават на тази длъжност до вземането на решение относно избора на техен приемник или до преизбирането си.

               (5)

               Списъкът на членовете, съдържащ се в приложението към Решение 2004/706/ЕО, следва да се замени с нов списък на членовете за следващия тригодишен мандат,

         РЕШИ:
   Член единствен
   Списъкът на членовете, съдържащ се в приложението към Решение 2004/706/ЕО, се заменя със списъка, представен в приложението към настоящото решение.

      Съставено в Брюксел на 25 юни 2008 година.

            За Комисията

         Charlie McCREEVY

            Член на Комисията

      (1)  COM(2003) 284 окончателен.

      (2)  ОВ L 321, 22.10.2004 г., стр. 53.

      ПРИЛОЖЕНИЕ

                  —

                  Бистра Боева,

                  —

                  Antonio Borges,

                  —

                  Niklas Bruun,

                  —

                  Bertrand Collomb,

                  —

                  David Devlin,

                  —

                  Jose Maria Garrido Garcia,

                  —

                  Peter Montagnon,

                  —

                  Klaus-Peter Müller,

                  —

                  Colette Neuville,

                  —

                  Roland Oetker,

                  —

                  Rolf Skog,

                  —

                  Marek Sowa,

                  —

                  Trelawny Williams,

                  —

                  Jaap Winter,

                  —

                  Eddy Wymeersch.